ASUTUSESISESEKS KASUTAMISEKS  
Märge tehtud {accessRestrictionBeginDate}  
Juurdepääsupiirang kehtib kuni {accessRestrictionEndDate}  
Alus: {accessRestrictionReason}  
Teabevaldaja: Sisekaitseakadeemia

**EKSTERNÕPPE AVALDUS/LEPINGU ERITINGIMUSED**

{regDateTime} nr {regNumber}

1. **Lepingu pooled**

# Ekstern

|  |  |
| --- | --- |
| Ees- ja perekonnanimi |  |
| Isikukood |  |
| Aadress *(sh linn/vald, maakond)* |  |
| Telefon |  |
| E-post |  |
| Varasem õppekava |  |

* 1. **Õppeteenuse osutaja**

|  |  |
| --- | --- |
| Sisekaitseakadeemia | |
| Registrikood | 70004465 |
| Asukoht | Kase 61, 12012, Tallinn |
| Telefon | +372 612 6800 |
| E-post | info@sisekaitse.ee |
| Esindamise alus ja esindaja | 26.02.2024 volikirja nr 1.1-2/106 alusel õppeosakonna juhataja Kerli Kaldoja |

sõlmisid käesoleva eksternõppe lepingu (edaspidi *leping*) alljärgnevatel tingimustel:

1. **Lepingu objekt** 
   1. Lepingu objekt on akadeemia poolt eksternile tema avalduse kohaselt õppeteenuse osutamine (edaspidi *eksternõpe*) järgmiselt:
      1. Eksternõppe toimumise õppeaasta: \_\_\_\_\_\_\_\_\_\_\_\_\_\_\_\_\_\_
      2. Läbitav(ad) õppeaine(d)/moodul(id) ja eksternõppe teenustasu:

|  |  |  |  |
| --- | --- | --- | --- |
| Õppeaine/mooduli kood *(Tahvli järgi)* | Õppeaine/mooduli nimetus  *(Tahvli järgi)* | Maht (EAP/EKAP)  *(Tahvli järgi)* | Tasu suurus *(55 eurot × EAP või 90 eurot x EKAP maht)* |
|  |  |  |  |
|  |  |  |  |
|  |  |  |  |

1. **Lepingu dokumendid**

Lepingu lahutamatu osa on eksternlepingu eritingimused ja tüüptingimused, sh õppekorralduse eeskiri, kodukord ning muud eksterni ja akadeemia tegevust puudutavad akadeemiasisesed õigusaktid. Akadeemiasisesed õigusaktid on kättesaadavad akadeemia veebilehel. Ekstern kinnitab, et on tüüptingimustest teadlik ja nõustub neis tooduga.

1. **Muud eritingimused:**  Jah

Ei

# EKSTERNLEPINGU TÜÜPTINGIMUSED

* 1. Õppeteenuse osutaja on Sisekaitseakadeemia (edaspidi *akadeemia*). Eksternõppes osaleja on lepingu eritingimustes nimetatud ekstern.
  2. Lepingu täitmisel lähtuvad pooled lepingu dokumentidest, sh eritingimustest, üldtingimustest, sh akadeemiasisestest õigusaktidest (nt õppekorralduse eeskiri, kodukord), lepingu lisadest, mis sõlmitakse pärast lepingu jõustumist, seadustest ja muudest õigusaktidest. Eksternõpet käsitlevate normide puudumisel lähtutakse lepingu täitmisel õppurit ja tasemeõppe korraldamist käsitlevatest sätetest, mis on õigusaktides sätestatud, kui need on eksternõppe olemust arvestades kohaldatavad.
  3. Lepingu objekt on eksternile õppimise võimaldamine eritingimustes nimetatud õppeaines/moodulis (edaspidi *eksternõpe*).
  4. Akadeemia ei ole kohustatud kordama tunde, milles ekstern ei saanud või ei võinud lepingust tulenevalt osaleda.
  5. Eksternõppe teenustasu eksternile ei tagastata ega vähendata, v.a lepingu lõpetamisel järgmistel juhtudel:
     1. kui ekstern teatab, et loobub õppetöös osalemisest enne õppeaine/mooduli õppetöö algust – 100% tasutud õppeaine/mooduli teenustasust;
     2. kui akadeemia ei saa mõjuvatel põhjustel eksternile õpet võimaldada ja akadeemia ei ole õppega alustanud – 100% tasutud õppeteenustasust.

# Akadeemia kohustub sõltuvalt eritingimustes nimetatud õppeainest/moodulist:

* + 1. võimaldama eksternil osaleda eksternõppes võrdväärselt akadeemia teiste õppuritega, kui lepingust või õigusaktidest ei tulene teisiti;
    2. võimaldama eksternil osaleda ühekordselt õppetöös ja sooritada õppeaine/mooduli läbimiseks üks eksam, arvestus või muu hindamisvorm ja kaks järeleksamit, ‑arvestust või muud hindamisvormi. Lõpueksamit saab sooritada või lõpu- või magistritööd kaitsta kuni kaks korda. Eelnimetatu puhul lähevad arvesse ka varem sõlmitud eksternlepingud;
    3. lubama eksternil vaatamata lepingu punktis 1.6.2 sätestatule sooritada eksamit, arvestust või (eel)kaitsta lõputööd erandkorras, kui eksternil ei olnud võimalik mõjuvate põhjuste tõttu eksamit, arvestust või lõpu-, sh magistritööd (eel)kaitsta või sooritada või sooritada lõpueksamit ette nähtud ajal;
    4. korraldama eksternõpet õppe toimumise ajal kehtivate õppeväljundite, hindamiskriteeriumite ja -meetodite alusel ning üldjuhul tunniplaanis ettenähtud ajal koos õppivate õppuritega.

# Akadeemial on õigus:

* + 1. keelata eksterni osaleda eritingimustes nimetatud aines/moodulis, kuni akadeemia esitatud arvel näidatud summas eksternõppe teenustasu on tasutud;
    2. kehtestada eksternõppe õppekorraldus ning määrata õpiväljundid, hindamismeetodid ja -kriteeriumid ning teha neis muudatusi õigusaktides sätestatud korras;
    3. nõuda õppeteenustasu maksmisega viivitamisel eksternile viivist 0,06% tähtajaks tasumata summalt iga viivitatud kalendripäeva eest;
    4. esitada lepingust tulenev võlanõue eksterni vastu sissenõudmiseks kolmandale isikule.
  1. **Ekstern kohustub:**
     1. tasuma lepingu eritingimustes nimetatud suuruses õppeteenustasu akadeemia esitatud arvel näidatud summas ja tähtajaks;
     2. täitma akadeemia kodukorda jt õigusakte, üldtunnustatud käitumisnorme ja akadeemilisi tavasid võrdväärselt akadeemia teiste õppuritega;
     3. täitma lepingus nimetatud eksternõppe läbimiseks ettenähtud nõudeid;
     4. vältima akadeemia vara rikkumist või hävimist. Kui see juhtub eksterni süül, peab ekstern tekitatud kahju täielikult hüvitama;
     5. tasuma tarbitud tasuliste teenuste eest akadeemia kehtestatud korras.
  2. **Eksternil on õigus:**
     1. osaleda tasuta eksternõppes;
     2. viibida akadeemia valduses ning kasutada raamatukogu ja õppevahendeid;
     3. saada eksternõppe sisu ja korralduse kohta teavet;
     4. osaleda eksternõppes ettenähtud õppetegevuses, v.a punktis 1.7.1 nimetatud juhul;
     5. saada eksternõppes ettenähtud õppematerjale;
     6. saada ligipääs akadeemia e-õppekeskkondadele, kui eksternõpe seda eeldab;
     7. saada õppealast nõustamist õpet korraldavast akadeemia struktuuriüksusest;
     8. taotleda vabade kohtade olemasolul eksternõppe õppetöö toimumise ajaks elamispinda ühiselamus.
  3. **Lepingu kehtivus ja lõppemine**
     1. Leping loetakse sõlmituks, kui lepingu pooled on eritingimused allkirjastanud.
     2. Leping kehtib, kuni eritingimustes nimetatud eksternõpe lõpeb, pooled lepingu kokkuleppel lõpetavad või mistahes muul lepingus sätestatud alusel, kuid mitte kauem kui eritingimustes nimetatud õppeaasta, v.a punktis 1.10.3 nimetatud juhul.
     3. Ekstern saab lõpueksamit sooritada või lõpu- või magistritööd teist korda kaitsta lepingu pikendamise perioodil. Leping pikeneb kuue kuu võrra, juhul kui:
        1. eksterni ei ole lepingu kehtivuse ajal ühe korra lõpueksamile või lõpu- või magistritöö kaitsmisele lubatud;
        2. ekstern sooritas lepingu kehtivuse ajal lõpueksami või kaitses lõpu- või magistritöö ühe korra negatiivsele tulemusele.
     4. Akadeemial on õigus leping erakorraliselt üles öelda ja esitada eksternile lepingu ülesütlemisteade, kui:
        1. ekstern ei ole tähtajaks maksnud eksternõppe teenustasu, vaatamata akadeemia meeldetuletusele 10 päeva jooksul arvates arvel näidatud tähtpäevast;
        2. ekstern käitub õppetöös oluliselt või korduvalt vääritult;
        3. ekstern on eksternõppes pannud toime loomevarguse;
        4. selguvad praktika sooritamist välistavad asjaolud (nt teenistusse võtmist välistavad asjaolud);
        5. ilmnevad asjaolud, mis seaduses sätestatu järgi välistavad teenistusse võtmise;
        6. ilmnevad asjaolud, mis välistavad eksterni akadeemia lõpetamise;
        7. ilmnevad muud mõjuvad põhjused.
     5. Eksternleping lõpeb:
        1. lepingus kokku lepitud õppetöö toimumise aja möödumise korral;
        2. kui üks pooltest esitab teisele poolele lepingu erakorralise ülesütlemisteate;
        3. kui kõik lepingu eritingimustes nimetatud õppeained/moodulid on positiivselt sooritatud;
        4. kui ekstern on eksternõppes sooritanud õppeaine/mooduli läbimiseks vajaliku eksami või arvestuse ning kaks järeleksamit, -arvestust või muud hindamisvormi negatiivsele tulemusele või ta ei ole ilmunud eksamile või arvestusele, v.a juhul kui mitteilmumiseks on mõjuvad põhjused ja ekstern on akadeemiat sellest varem teavitanud;
        5. kui ekstern on eksternõppes sooritanud lõpueksami, kaitsnud lõpu- või magistritöö kaks korda negatiivsele tulemusele või ei ole ilmunud kaks korda eelnimetatud kaitsmisele või eksamile või ei ole õigel ajal esitanud lõpu- või magistritööd, v.a juhul kui eksamile või kaitsmisele mitteilmumiseks või töö mitteesitamiseks on mõjuvad põhjused ja ekstern on sellest akadeemiat varem teavitanud;
        6. eksterni teovõimetuks tunnistamise korral;
        7. eksterni surma korral.
     6. Ekstern võib lepingu erakorraliselt üles öelda vaid mõjuvatel põhjustel.
     7. Lepingu ülesütlemisest teatatakse teisele poolele kirjalikus vormis.
  4. **Lõppsätted**
     1. Leping on koostatud kirjalikus vormis ühes digitaalselt allkirjastatud eksemplaris.
     2. Lepingu eritingimusi võib muuta poolte kirjalikul kokkuleppel. Akadeemial on õigus muuta tüüptingimusi seaduses sätestatud korras või kehtestada uued tüüptingimused.
     3. Ametlik infovahetus (teated) edastatakse eksterni Tahvli kontole ja meiliaadressile. Kui teate saatmisest on möödunud kolm tööpäeva, loetakse, et saadetu on eksternile kätte toimetatud ning tal on olnud võimalus sellega tutvuda.
     4. Lepingu allkirjastamisega kinnitab ekstern, et on teadlik, et akadeemia õigusaktid leiab akadeemia veebilehelt ja avalikust dokumendiregistrist.
     5. Kui eksternil on kohustus hüvitada õppekulud kõrgharidusseaduse § 16 lg 6 p 5 alusel ja talle on esitatud õppekulude hüvitamise teatis, on lepingu kehtivuse ajal õigus eksternil keelduda õppekulude hüvitamisest ning akadeemial puudub õigus nõuda õppekulude hüvitamist. Eelnimetatud ajaks peatub õppekulude hüvitamise nõude aegumine.
     6. Kui ekstern soovib vaidlustada tema kohta tehtud käskkirja või muud õppekorraldusliku otsust, on tal õigus esitada vaie õppekorralduse eeskirjas või halduskohtumenetluse seaduses sätestatu kohaselt. Lepingust tulenevad muud erimeelsused püütakse lahendada läbirääkimiste teel. Kui seda ei saavutata, lahendatakse vaidlus kohtus.